Lumi

Lumi war eng lëtzebuergesch Museksgrupp, déi Indie-Pop gemaach huet. Si hat hire gréisste Succès ëm d'Joren 2010-2012.

 Bandgeschicht 

Lumi gouf 2009 vu Schüler vun der Europaschoul gegrënnt.luxtimes.lu: Plugged-In: Interview with the guys from LUMI (23. Mee 2012) Et goufen e puer Verännerungen an der Besetzung.

2010 an 2011 ass d'Grupp um Food for Your Senses opgetrueden, an donieft um Rock-A-Field (2010) an um Rock um Knuedler (2011). Si hat och en Optrëtt an der Fernseesendung Ben's Club.

Mam Lidd Cold Storms konnt sech Lumi 2010 an de lëtzebuergesche Radiocharts placéieren.wort.lu: Plugged-In: LUMI comme lumineux (11. Mee 2012)

Am Januar 2012 hu Lumi hiren Album Cycles verëffentlecht, deen zesumme mam Charel Stoltz produzéiert a vum Kim Rosen zu New York gemastert gouf. Den éischten Extrait Curtains hat e gewësse Succès.

2013 ass Lumi nach op der Fête de la musique an der Stad Lëtzebuerg opgetrueden.wort.lu: „Ganz Luxemburg wird zu einer Bühne“ (10. Juni 2013)

Duerno war et jorelaang roueg ginn ëm d'Grupp, well d'Memberen am Ausland studéiert oder aner Saache gemaach hunn. 2022 hu sech déi Memberen déi Rescht waren, den Edwin Aldin van Veen, de Jussi Jaatinen an d'Sängerin Christy, sech nees erëm getraff fir eng lescht Kéier neit Material opzehuelen. Am Dezember 2022 huet d'Grupp hir d'Single Everything Could Have Been verëffentlecht, fir déi och e Museksvideo gedréint gouf,eldo.lu: Studio6: Barkissa - Replay  (12. Januar 2023) an domat gläichzäiteg hir Trennung annoncéiertaracityradio.com: Interview with Lumi (15. Februar 2022)audacy.com: Lescht LUMI-Single: Everything Could Have Been (Interview um Radio 100,7 mam Marc Clement).

 Bedeitung vum Numm 
Lumi ass e Wuert dat verschidde Bedeitunge kann hunn:luxtimes.lu: LUMI lights-up Exit07 with album release (14. Mäerz 2012)
 Op Finnesch heescht et Schnéi
 Op Italieenesch heescht et Luuchten
 Op Rumänesch heescht et Welt
 Op Malteesesch heescht et Zitroun

 Diskografie 
 Albumen 
 2012: Cycles

 Singelen 
 2010: Cold Storm
 2011: Curtains
 2013: Run for the Forest
 2022: Everything Could Have Been

 Um Spaweck 
 Lumi op Rate Your Music
 Lumi op Bandcamp

Kategorie:Museksgruppen zu Lëtzebuerg